منوعة , قفشات شعرية عراقية - المجموعة الاولى
القفشه نوع شعري حديث النشأه انتشر بشكل كبير بسبب تكامل صورتها الشعريه وبسبب تميزه بصفة المفاجأه و الشيء اللامتوقع في الشطر الثاني منه
القفشات انواع منها قفشات عتاب , قفشات غزل , قفشات مضحكة , قفشات حب , قفشات حزن , قفشات حسينية , قفشات صداقة , قفشات اخوة , قفشات منوعة , قفشات خيانة , قفشات فراق , قفشات تحشيش وغيرها
واليكم المجموعة الاولى
شـــو بـــلـة اوكــف ارجــع افـتر
حلو ثوب الخيانه مفصل لجسمك
رحت تركض للغربه من صاحوك
وكل عمرك زحف وياي خلصته
شخبارج بعد وشلونج ويه الليل
لكيتيلج حظن لو نمتي بردانـــه
اخ شصعبه تصير يامدت الايد
من تطلب الحاجات موش من اجاويد
انه رديت جثه بيوم الوداع
ظلت روحي بيدك من حضنتك
بمكاان عيوني نابت بالجفن ريش
بحيث من ارد اغمض نومتي اطير
سمعت صوتك وراي يصيح احبك حيل
طلع شامت خبيث يقلد اصوات
كل خطوة برحيلك مني تأخذ عام
ابعد والتفت تلكاني شايب
فز گلبي نص الليل گتله انطمر ناام
ذوله النسوك ايهود ما ضنهم اسلام
اليعثر بالضوه لازم مفارك ليل
واني امشي بخيالك واعثر بفرگه
منلومك بعد ونكول ذنبك جان
مثل ما كال كاظم بل كانت حماقاتي
ردت صوره شعر اكتبها الك ياعراق
سبقتني السماء ورسمت صورتك بيها
رد ألحـَاآلتكـ يـِاﮓلبـِي وأنسَى ألصـَاآر
مشتـَاﮓ ألضحﮓتك ... و الله مفتَقدَكـ !..
گتلي أحزاآم ضهركـ انــه للموووت
طلعت أحزاآم نــاأسف .. فجرتني
صحيح النااس كالت للضروف احكااام
بس ردت اعرف يــاا ضرف الغيرك عني ؟!
شارع ذكرياتك سنطه مابي صوت
بس وحشه فراكك تارسه الشارع
جروحك فيت .... صدّگ گعدن وياآي
فلك طرك ! .... ولك تعرف قياآآسي
نار الشوك كبت حركت الجيران
بس ربك سترها ومطرت الدنيا
اجه وكت المفارك روح الله وياك
ودزلي الموت اذا شفته بطريقك
يكولون السكوت علامات الرضا
سكتنا بغيبتك بس مارضينا
انطيتك كلب ما عابر العشرين
ليش ترجعه شايب بيده عكازه
مرسومه بعيونك كلمه المليت
كافي بمستحاك تكحل عيونك
هذا اخر جرح للعافني وراح
يگلي من جرحتك ما طلع دم ....
ودعتك جرح لاترجع أرجــــــوك
كلي أجروح منك وين أخليــــك
خلي ألجسد صامت من أنام ألليل
لأن دكة فراكك تاخذ ألــــــــــــروح ..!!
مو شرط اليشوفك كون عنده عيون
ذاك اليوم شفتك كاعد ابالي !@!
طفل كلبي بغيابك زاعله العيددددددد
انهظم من شاف اخوه بحضن مرجوحه
طلع بيه جرح كلش عجيب
ينزف وحده اكبال الشماته
صافن بالدرس واذكر ايامي ويـــاك
كومنــي المدرس وكتلة هـا حبي
تنخيت النفس ما قصر وياي
رسم وجهك ابدخان الجكاير
شجاها الصدفة بس وياي تلعب دور
ياهيه الي الاحبهة تطلع خاينه
انه شايل كرامه بكد نفوس الصين
الهوه لوشال خشمه بعد ماشمه
انه بقمه جفاك تعلقت بيك
تريد بكل بساطه انساك هسه
لا تسولفلي علة جرحك عمري راح
الجرح يشفة سنيني وين الكيهــة
سمعت صوتك وراي يصيح احبك حيل
طلع شامت خبيث يقلد اصوات
ملحي وزادي ما غزرن وياك
كلي شلون يعني انطيك تيزاب
اذا انت بمشيتك تفطر الكاع
اني بكبريائي الأرض امحيهه
تريد تصير يوسف انت الله وياك
كلب يعقوب عندي وراح اتانيك
ظل عل الهجر خليك بس ارد اخبرك
ضليت اصاحب نااس ماتسوه ضفرك..
ذليتك نعم كدام كل النــــــاس
خنت عشرة عمر شتريد اسويلك؟؟
جنطة سفر دمعي وماخذه وياي
وخلص باول محطه كبال طاريك
انه كلبي وطن وأنته أحتلال وضيم
وصرت أول وطن محتاج محتل
حقهم بالعشك لمن يخونون
لان درسوا عشكهم بالكهاوي
جنت اسهر سهر ماعرف مثله الليل
اضل متاني صوتك حته يحضني
رحت مشاي وانه كليبي محروك
عليك الله ندعيلي بلكت انساك
تصدك عاد ...لمن كلت ناسيك
صرت بعيون كل احبابي جذااااب
هوه الما يغزر بي اكلاص الماي
لو يكرط ملح هم يبقى ناقص
انه بلياك ما مبتسم فد يوم
بحيث اعله الشفايف صار زنجار
احظن صورتك لمن جنت اشتاك
هسه لصوره ظاعت ماتجي انته
طلع كل الرسمته اوهام بوهام
ارسم عالظلام بقلم كحله
ربي اخلقلي واحد يلعب وياي
مني استنكفوا ولد الزناكين
حنان امك صدك ميعوضه مخلوق
بس بحضني حتى امك انسيك
اخذني التعب واني محمل هموم
ونمت جوعان واخواني يصرخون
عركـــة هــواي ناس براســـي ما هميت
بس صافن على المتخوصــر ابالـــي
من كد ما بجيت بهجرك دموع
ترى من الهور حطت ناس بيه
جبل صاير غرورك وانتة مو طاووس
صيتك صيت ططوة شتنفع الجنحين
شايف نفسي لمن امشي وياك
تعال بغيبتك ما شوف دربي
هجرك مو جرح ينظم على الشمات
بيه جروح صارت فوووك الهــــــدوم
جذع شجره ابغيابك هيج ظليت يكتب
يكتب بية ذكـــــــــــــرى العل درب مار
بيك مشغول العقل كلش بحيث
الي يحجي وياي يطلعله انتظار
ظهر عيني انكسر گد ما الك تانيت
وتحودب كل رمش وچفاك يحنيني
جفني اختنك بعدك لحضه مانام
صرت صفنات اشمك خاطر اغفه
جنت اسهر سهر ماعرف مثله الليل
اضل متاني صوتك حته يحضني
ندريهه الشماته ابلا ضحك متعيش
وساعات الرزق عدهم تره الفركه
خبز يابس اكلنا يشك الحلوك
جن سيف الخبز وحلوكنه اركاب
انا عيوني قطار ودمعي ركاب
كلها تصيح نازل من الاكيك
ضيعني ألزمن ضيعت يتيم أبسوك
شماطخ بعبايه يكول هاي أمي
الساعة لازم توكف ابيوم التروح
وية غيرك ما اريد اصرف وكت
لأن ماعندي صوره وياك بالبيت
جومت المكان البي كعدنه
سكف راسي يخر من رحت لليوم
ينكط ذكرياتك ذكرة ذكرة
انه عيوني جهال وشوفتك عيد
تعال شبيك خل تفرح جهالي
انه جروحي غدت كد انبياء الله
وين الكه محمد حتى يختمهن
يكولون الحلم تفسيره مكلوب
شفتك بالحلم جن انت رايح
انه بعدك عاجر بنص امهات
وصار موضوع السوالف عالطفل
احس روحي طفل ماشايل فلوس
وانت منين ماعاين دكاكين
لان حلوات كل افعالي وياك
مابيهن ملح حقك عفتني
ماحب الدمع لو جف بلعيون
اخاف انسه البجي ويرتاحن عيوني
كريات البدمي كلهه بيضاء
لأن بجفاك دم البيه شايب
ياحضره عشك بيك الجروح تطوف
انطي مراد خل يلتمن جروحي
كبل سنتين شفتك بالحلم جيت
لحد الأن مافاتح عيوني
انه رديت جثه بيوم لوداع
ظلت روحي بيدك من حضنتك
فصلنه الخبز دشداشه للعيد
واكلنه اردانه وما عيدينه
اكل مني غيابك حتى العظام
جا كلي من اموت اشياكل الدود.
الك بيه عشك خلاني مجنون
عكس حبك الي خلاك عاقل
بصابيعك بقايه اسنين مكتولات
هاي اسنيني كتلك عود داريهن
من كد ما صفنتي اطول مرات
على اجتافي بنت عش العصافير
شيب واهسي من كد الفراك
وحدب شوف عيني وانت ماجاي
هلكد ما أخابر والرقم مقفول
كمت أحب ذيج التكلي عذرأ
مدفون بغرامك من قبل هابيل
كبري بوسط روحك ليش متزورة؟؟
صح بكلبي يوجد 1000 محبوب
بس الواحد انته وهمه الصفاره
رصيدك بالمحبة بكلبي مفتوح
وغيرك ساعة ويخلص رصيدة
دخيل الله ودخيلك هيه مال اجروح
لو طخت براسك واشتهيت افـــراك
انه انطيت عطوه لروحي بجفاك
اذا ما ترد اني وروحي نتكاتل
تعرف ليش بغيابك يكثر الجكليت
الشماته بكل فرع سووولي زفه
اكو جروح بفرعكم كامشه الباب
ماطب اخاف يصجمن جروووحي
قليلـه جـروحي صـح..بـس الملـح ذواق
الملـح عالنـوع يلجـم مايـدور كـم
تدري انه بغيابك من احن شيصير
احب حتى الشماته الذكروا اسمك
من كد ما لطمت بيوم فركاك
وكف شامت بصفي يكلي مأجور
>> خاص لمنتدى <<
قفشات شعريه عراقية
>> منقول من <<
مكتبة القفشات
>> باقي الاجزاء <<
» قفشات منوعة , قفشات شعرية عراقية - المجموعة الاولى
» قفشات منوعة , قفشات شعرية عراقية - المجموعة الثانية
» قفشات منوعة , قفشات شعرية عراقية - المجموعة الثالثة